Jerin kasashe 27 da za su fuskancin musibar karancin abinci - WFP
Covid-19: FOA ta fidda kasashe 27 da za su fuskanci matsalar karancin abinci
17 days ago 4283 views by Ishaq Isma'il
- Annobar korona ta fara angiza wasu kasashen duniya cikin matsalar karancin abinci kamar yadda hukumomin kula da aikin noma da samar da abinci na majalisar dinkin duniya FAO da WFP suka nuna
- Najeriya, Kamaru, Liberia, Mali da kuma Nijar, suna cikin jerin kasashen da ta fitar a rahoton
- Binciken ya yi gargadin cewa, a watanni masu zuwa, annobar korona za ta yi mummunan tasirin jefa wasu al'ummomin cikin matsananciyar yunwa da karancin abinci
A yayinda duniya ke ci gaba da fama da annobar korona, wani sabon nazari da Hukumomin Kula da aikin noma da samar da abinci na Majalisar Dinkin suka gudanar, ya nuna cewa kasashe 27 za su fuskanci babbar matsala.
Binciken Hukumomin Kula da aikin noma da samar da abinci na Majalisar Dinkin Duniya FOA da WFP, ya nuna cewa, nan da watanni kadan, za'a samu karin yawan mutane da matsananciyar yunwa za ta addaba.
Agajin kayan abinci da Hukumar WFP ta yi a kasar Zimbabwe Hoto daga WFP
Hukumomin sun yi gargadin cewa, akwai akalla kasashen duniya 27 da za su iya fuskantar fari da zai janyo karancin abinci da kuma matsananciyar yunwa sakamakon mummunan tasirin da annobar korona take haifar wa.
Bincike ya ambaci cewa, muddin likafar annobar korona ta ci gaba babu sassauci, wasu kasashe musamman a nahiyar Afrika da Asia, za su fuskanci barazana ta karancin abinci.
Wasu daga cikin kasashen da aka fidda kiyasi a kansu sun hadar da:
10. Kamaru
13. Nijar
14. Najeriya
KARANTA KUMA: Rundunar 'yan sanda ta kori jami'anta hudu saboda laifin cin amanar kasa
Da yake magana dangane da rahoton, darekta janar na hukumar FOA, Qu Dongyu, ya ce wannan shi ne mafi munin fari da karancin abinci da kasashen za su fuskanta a wannan zamani.
Mista Dongyu ya ce kuma doriyar wata musiba ce a kan kasashen baya da fama da matsananciyar yunwa da ake yi a cikinsu tun kafin bullar annobar korona.
A cewarsa, tasirin annobar ya kara ta'azzara matsalolin da ke haddasa yunwa da ake fama da su ciki har da; matsin tattalin arziki, rashin tsaro, sauye-sauye da dumamar yanayi, cututtukan dabbobi da kuma na tsirrai.
A fadar shugaban kasa za'ayi daurin auren diyar Buhari da hadimin Fashola
an hour ago 173500 views
43 minutes ago 48347 views
58 minutes ago 18823 views
58 minutes ago 5356 views
an hour ago 30980 views
Da duminsa: FG ta tsayar da ranar bude makarantun sakandire a cikin watan Agusta